Peder Pedersen (grenselos)

Peder (Mikkel-Petter) Pedersen (født 13. januar 1918 i Musken i Tysfjord)Fylkesmannen i Nordland. Oversikt over mottakerne av minnemedaljen etter andre verdenskrig , Nordland. Besøkt 18. oktober 2015. var en motstandsmann fra bygda Musken i Tysfjord. Under andre verdenskrig var Pedersen grenselos for flyktninger fra Norge til Sverige.

I forbindelse med at Musken var truet med fraflytting på 1990-tallet, ble det planlagt en mediebegivenhet for å få oppmerksomhet rundt saken. Den 6. februar 1996 spiste Peder Pedersen middag på Stortinget med Stortingspresident Kirsti Kolle Grøndahl, og den 7. februar hadde Pedersen audiens på slottet hos Kong Harald V. Som gave brakte han med seg et spann med salt uer, og han tilbød Kongen en tomt til en gamme i Musken. Saken fikk stor medieoppmerksomhet, og i ettertid fikk Musken besøk av en rekke departementsfolk og politikere fra fylket og Stortinget.

I 1943 skulle Pedersen, sammen med  grenselos Håkon Løvestad, frakte det jødiske ekteparet Jakob og Rakel Feldmann over grensen til Sverige. I stedet drepte de to losene ekteparet og stjal eiendelene deres, inkludert en betydelig mengde kontanter. De ble oppdaget etter krigen, og i rettssaken hevdet de at drapene ble begått i nødverge. De ble frikjent for drapene, men dømt for tyveriet.

I 1950 ble Pedersen tildelt Kongens fortjenstmedalje for sin innsats under andre verdenskrig,Johan Hveding. Tysfjord under krigen : 1940-1945. Tysfjord 1955. Side 63–64. og i mai 2015 ble han tildelt «Regjeringens minnemedalje for innsats under andre verdenskrig» av daværende ordfører i Tysfjord Tor Asgeir Johansen. Overrekkelsen fant sted på Árran lulesamisk senter.Árrans nyhetsarkiv, Ordføreren delte ut minnemedaljer på Árran 8. mai. . Besøkt 18. oktober 2015.

 Se også 
 Kolbjørn Varmann
 Peder Knutsen
 Feldmann-saken

 Referanser 

Kategori:Personer fra Tysfjord kommune
Kategori:Grenseloser
Kategori:Kongens fortjenstmedalje
Kategori:Regjeringens minnemedalje for innsats under andre verdenskrig